## TÖÖVÕTULEPING nr 15-1/…

Viiratsi *viimase* *digitaalallkirja kuupäev*

**Viljandi Vallavalitsus**, registrikood 75038606, asukohaga Sakala tn 1, Viiratsi alevik, Viljandi vald, 70101 Viljandi maakond (edaspidi nimetatud **Tellija**), keda esindab Viljandi valla põhimääruse alusel vallavanem Alar Karu

ja

…, registrikood …, asukohaga …, keda esindab …, kes tegutseb … alusel (edaspidi nimetatud **Töövõtja**),

keda edaspidi nimetatakse eraldi ka Pool või koos Pooled sõlmisid käesoleva töövõtulepingu (edaspidi nimetatud **Leping**) alljärgnevas:

1. **LEPINGU ESE**

Lepingu ese on projekteerija Nool Projekt OÜ (registrikood 16183882, edaspidi nimetatud projekteerija) koostatud põhiprojektile „Ramsi raamatukogu ruumide projekteerimise põhiprojekt“ (töö nr 202468) (edaspidi nimetatud projekt) ekspertiisi teostamine (edaspidi nimetatud **Töö**).

1. **TÖÖ TEOSTAMISE TÄHTAEG**
	1. Töö teostamise tähtaeg on **1 kuu** käesoleva Lepingu sõlmimisest, millele lisandub järelkontrollile (-dele) kuluv aeg.
	2. Töövõtja osutab Tellijale käesoleva Lepinguga sätestatud Tööd hetkeni, kuni projekteerija on Töövõtja nõudmisel kõik projektis avastatud puudused kõrvaldanud. Töö loetakse teostatuks, kui projekti ekspertiisi tulemusena on koostatud ekspertiisi aruanne, milles nähtub, et projekteerija koostatud projektdokumentatsioonis ei esine puuduseid ja projekt vastab majandus- ja taristuministri 21.07.2015 määruses nr 97 „[Nõuded ehitusprojektile](https://www.riigiteataja.ee/akt/105072023292?leiaKehtiv)“ sätestatud nõuetele.
2. **TÖÖVÕTJA ÕIGUSED JA KOHUSTUSED**
	1. Töövõtjal on õigus:
		1. saada nõuetekohaselt teostatud Töö eest tasu vastavalt Lepingus sätestatud tingimustele ja korras;
		2. teha projekteerijale põhjendatud ettepanekuid projektdokumentatsiooni parandamiseks ja/või täiendamiseks;
		3. keelduda põhjendatud juhtudel projekteerija koostatud projekti kooskõlastamisest ja nõuda projekteerijalt projektis avastatud puuduste kõrvaldamist;
		4. kaasata Töö teostamiseks spetsialiste ja eksperte.
	2. Töövõtja kohustub:
		1. teostama Töö vastavalt Lepingule ja valdkonda reguleerivatele õigusaktidele, sh ehitusseadustikule ning koostama vastavalt majandus- ja taristuministri 08.06.2015 määruse nr 62 „Nõuded ehitusprojekti ekspertiisile“ §-s 6 sätestatud nõuetele ekspertiisi aruande ning pidama kinni Lepingus kokkulepitud tähtajast;
		2. informeerima Tellijat kolme (3) tööpäeva jooksul kirjalikult selliste asjaolude ilmnemisest, millised võivad takistada Töö kohest alustamist, teostamist ja lõpetamist, sealhulgas Tellijalt saadud informatsiooni, lähteandmete, dokumentide vms puudulikkusest ning reaalsest võimalusest, et Tellijalt saadud juhendite vms järgimine ohustab ekspertiisi aruande kvaliteeti või kohest valmimist;
		3. andma Tellijale Töö kohta selgitusi ja vastama Töö sisu puudutavatele küsimustele;
		4. teostama järelkontrolli projekteerija poolt projekti täienduste ja paranduste nõuetekohasuse üle, nõudmata selle eest täiendavat tasu;
		5. esindama Tellija huve ja olema erapooletu.
3. **TELLIJA ÕIGUSED JA KOHUSTUSED**
	1. Tellijal on õigus:
		1. saada Töövõtjalt informatsiooni Töö teostamise ja projektis avastatud puuduste kohta;
		2. keelduda Töö vastuvõtmisest ja üleandmise-vastuvõtmise aktile alla kirjutamast, kui Töö ei vasta Lepingus kokkulepitud tingimustele. Tellijal õigus nõuda Töövõtjalt avastatud puuduste kohest kõrvaldamist, mille kulud kannab Töövõtja.
	2. Tellija kohustub:
		1. tasuma Töövõtjale nõuetekohaselt teostatud Töö eest vastavalt Lepingus sätestatud tingimustele ja korras;
		2. võimaldama ligipääsu kõigile Töö teostamiseks vajalikele olemasolevatele dokumentidele ning projekteeritavale objektile.
4. **TÖÖVÕTJA TASUSTAMINE JA ARVELDUSTE KORD**
	1. Nõuetekohaselt osutatud Töö eest tasub Tellija Töövõtjale … eurot, millele lisandub käibemaks seaduses sätestatud määras (edaspidi nimetatud **Tasu**).
	2. Töövõtja kinnitab, et on arvestanud Töö hulka/mahtu ka need tööd, mis ei ole Tellija Lepingus kirjeldatud, kuid mis on Töövõtja professionaalsusele tuginedes vajalikud Töö nõuetekohaseks teostamiseks.
	3. Punktis 5.1 makstavast Tasust 80% makstakse peale Töö üleandmise-vastuvõtmise akti allkirjastamist ning Töövõtja esitatud e-arve alusel 14 päeva jooksul e-arve saamisest arvates. Ülejäänud summa tasutakse pärast ekspertiisi aruande esitamist.
5. **TÖÖ ÜLEANDMISE-VASTUVÕTMISE KORD**
	1. Töö antakse Tellijale üle üleandmise-vastuvõtmise aktiga. Töö loetakse Tellijale üle antuks, kui vastavasisuline akt on Töövõtja ja Tellija poolt allkirjastatud.
	2. Kui Tellija on esitanud vastuväited seoses Töö mittevastavusega Lepingus või õigusaktides sätestatud nõuetele, allkirjastatakse üleandmise-vastuvõtmise akt pärast vastuväidete lahendamist.
	3. Juhul, kui Töös esineb puudusi, koostab Tellija koos Töövõtjaga akti teostatud Töö osas, näidates ära puudused ning vead, mis ei luba tunnistada Tööd nõuetekohaselt lõpetatuks ning Tellija määrab puuduste likvideerimise tähtajad. Pärast puuduste ja vigade likvideerimist koostatakse üleandmise-vastuvõtmise akt Poolte vahel vastavalt punktile 6.1.
6. **POOLTE VASTUTUS**
	1. Töövõtja vastutab täies ulatuses Tellija ees Lepinguga temale määratud kohustuste tähtaegse täitmise eest.
	2. Töövõtja on kohustatud tagama, et Töö tulemus vastaks kehtivale õigusele ja Tellija eesmärgile.
	3. Tellija võib nõuda Töövõtjalt Lepingus kokkulepitud tähtaja rikkumisel leppetrahvi 0,1% Tasust iga viivitatud päeva eest. Tellijal on õigus leppetrahv kinni pidada Töövõtjale tasumata arvest.
	4. Tellija võib nõuda Töövõtjalt Lepingust tulenevate kohustuste rikkumise korral leppetrahvi 100,00 eurot iga konkreetse kohutuse rikkumise eest (lisaks nende kohustuste rikkumise eest, mis selguvad pärast ekspertiisi aruande esitamist).
	5. Juhul kui Tellija ei täida tähtaegselt Tasu maksmise kohustust, on Töövõtjal õigus nõuda viivist 0,1% tasumisele kuuluvast summast iga maksmisega viivitatud päeva eest, kuid mitte rohkem, kui 10% tasumisega viivitatud summast.
7. **VÄÄRAMATU JÕUD**
	1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud.
	2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
	3. Vääramatu jõu esinemisel kohustuvad pooled rakendama kohaseid meetmeid, et ära hoida teisele poolele kahju tekitamine ja tagavad võimaluste piires oma Lepingust tulenevate ja sellega seotud kohustuste täitmise. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste rikkumise eest.
	4. Vääramatu jõu esinemisest tuleb teist Poolt viivitamatult kirjalikult informeerida.
	5. Vääramatu jõud muudab Lepingus toodud tähtaegu perioodi võrra, mille jooksul Lepingu täitmine on mainitud tegurite võrra katkenud ning lisandub periood, mille jooksul taastatakse endine olukord.
8. **LEPINGU LÕPETAMTNE**
	1. Pooltel on õigus kirjalikul kokkuleppel Leping igal ajal.
	2. Tellija võib Lepingu igal ajal, olenemata põhjusest, etteteatamiseta üles öelda. Sellisel juhul on Tellija kohustatud tasuma Töövõtjale Lepingu ülesütlemise momendiks faktiliselt tehtud Töö eest. Lepingu ülesütlemisel hüvitab Tellija Töövõtjale lisaks faktiliselt tehtud Töö eest tasumisele Lepingu ennetähtaegse ülesütlemisega tekitatud tõendatud kahju kuni 20% Tasust.
	3. Juhul, kui Töövõtja ei täida Lepingut või selgub Töövõtja suutmatus või tahtmatus tagada Töö vastavus ja valmimine esitatavatele nõuetele või kokkulepitud tähtajale, on Tellijal õigus ilma Töövõtjale kokkulepitud Tasu maksmata Lepingust ühepoolselt taganeda ilma etteteatamise tähtajata ja nõuda sisse leppetrahv, mille suuruseks on kuni 20% Tasust ning tekitatud kahju.
	4. Juhul, kui Töövõtja ei ole põhjendamatult kogu Tööd Tellijale üle andnud hiljemalt Töö teostamise tähtajaks (p 2), on Tellijal õigus ilma Töövõtjale kokkulepitud Tasu maksmata Lepingust taganeda ja nõuda sisse ettenähtud leppetrahv (p 9.5) ja tekitatud kahju
9. **KONTAKTISIKUD**
	1. Tellija esindaja: ehitusosakonna juht Evelin Orik, e-post: evelin.orik@viljandivald.ee, tel 5305 7516, kellel on Tellija esindusõigus kõigis tehnilistes küsimustes.
	2. Töövõtja esindaja: Ekspertiisi teostamise eest vastutav isik (diplomeeritud ehitusinsener tase 7 või sellega samaväärne) on …, e-post: …, tel …, kellel on Töövõtja esindusõigus kõigis tehnilistes küsimustes.
10. **LÕPPSÄTTED**
	1. Leping jõustub selle allakirjutamise kuupäevast ja kehtib kuni Poolte lepinguliste kohustuste nõuetekohase täitmiseni.
	2. Lepingut võib muuta üksnes Poolte kirjalikul kokkuleppel. Kirjalikku vormi järgimata jätmisel on Lepingu muudatused tühised.
	3. Kõigis küsimustes, mis ei ole reguleeritud käesoleva Lepinguga, juhinduvad Pooled Eesti Vabariigis kehtivatest õigusaktidest.
	4. Lepingu täitmisel tekkinud vaidlused, milles Pooled ei saavuta kokkulepet omavaheliste läbirääkimiste käigus, lahendatakse vastavalt Eesti Vabariigi õigusaktidele Tartu Maakohtu Viljandi kohtumajas.
	5. Lepingu allakirjutamisega kinnitab Töövõtja, et tal on Lepingu nõuetekohaseks ja kvaliteetseks täitmiseks vajalik kvalifitseeritud tööjõud, oskusteave, kogemused, majanduslik ja tehniline ressurss ning pädevus.
	6. Leping on allkirjastatud digitaalselt.

**POOLTE ALLKIRJAD**

|  |  |
| --- | --- |
| **TELLIJA**Viljandi Vallavalitsus(allkirjastatud digitaalselt)Alar Karu vallavanem | **TÖÖVÕTJA**(allkirjastatud digitaalselt) |